CELEX: 32010R0471
Language: et
Date: 2010-05-31 00:00:00
Title: Komisjoni määrus (EL) nr 471/2010, 31. mai 2010 , millega muudetakse määruse (EÜ) nr 1235/2008 loetelu, kuhu on kantud kolmandad riigid, kelle territooriumilt teatavad mahepõllumajanduslikud tooted peavad pärinema, et neid võiks turustada ühenduse piires  (EMPs kohaldatav tekst)

1.6.2010   
            
            
               ET
            
            
               Euroopa Liidu Teataja
            
            
               L 134/1
            
         KOMISJONI MÄÄRUS (EL) nr 471/2010,
   31. mai 2010,
   millega muudetakse määruse (EÜ) nr 1235/2008 loetelu, kuhu on kantud kolmandad riigid, kelle territooriumilt teatavad mahepõllumajanduslikud tooted peavad pärinema, et neid võiks turustada ühenduse piires
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 33 lõiget 2,
   ning arvestades järgmist:
   
               (1)
            
            
               Vastavalt määruse (EÜ) nr 834/2007 artikli 33 lõikele 2 on komisjoni 8. detsembri 2008. aasta määruse (EÜ) nr 1235/2008 (millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta) (2) III lisas kehtestatud loetelu kolmandatest riikidest, kelle tootmissüsteem ja mahepõllumajandusliku tootmise kontrollimise meetmed on tunnistatud samaväärseteks. Arvestades komisjonile saabunud uusi taotlusi ja teavet kolmandatelt riikidelt pärast loetelu viimast avaldamist, tuleks arvesse võtta teatavaid muudatusi ning need loetellu lisada.
            
         
               (2)
            
            
               Austraalia ametiasutused on teatanud komisjonile, et üks kontrolliasutus on ümber struktureeritud ja oma nime muutnud. Austraalia ametiasutused on komisjonile esitanud vajalikud tagatised tõendamaks, et ümberkorraldatud kontrolliasutus vastab määruse (EÜ) nr 1235/2008 artikli 8 lõikes 2 sätestatud eeltingimustele.
            
         
               (3)
            
            
               Teatavaid Jaapanist imporditud põllumajandustooteid turustatakse praegu ühenduses määruse (EÜ) nr 1235/2008 artikliga 19 ette nähtud üleminekueeskirjade alusel. Jaapan on esitanud komisjonile taotluse Jaapani lisamiseks kõnealuse määruse III lisas olevasse loetelusse ning on esitanud kõnealuse määruse artiklites 7 ja 8 nõutava teabe. Kõnealuse teabe läbivaatamise ja sellele järgnenud arutelu põhjal Jaapani ametiasutustega on jõutud järeldusele, et Jaapani mahepõllumajanduslike toodete tootmist ja kontrollimist reguleerivad eeskirjad on samaväärsed määruses (EÜ) nr 834/2007 sätestatud eeskirjadega. Komisjon on Jaapanis kohapeal kontrollinud tootmiseeskirjade ja kontrollimeetmete tegelikku rakendamist, mis on ette nähtud määruse (EÜ) nr 834/2007 artikli 33 lõikega 2. Seega peaks komisjon lisama Jaapani määruse (EÜ) nr 1235/2008 III lisaga ette nähtud loetellu.
            
         
               (4)
            
            
               Seepärast tuleks määrust (EÜ) nr 1235/2008 vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas mahepõllumajandusliku tootmise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1235/2008 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. mai 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 189, 20.7.2007, lk 1.
   
      (2)  ELT L 334, 12.12.2008, lk 25.
   
      LISA
      Määruse (EÜ) nr 1235/2008 III lisa muudetakse järgmiselt:
      
                  1)
               
               
                  Austraaliat käsitleva teksti punktis 5 asendatakse neljas taane järgmisega:
                  
                              „—
                           
                           
                              NASAA Certified Organic (NCO), www.nasaa.com.au”;
                           
                        
            
                  2)
               
               
                  Iisraeli käsitleva teksti järele lisatakse järgmine tekst:
                  „JAAPAN
                  1.   Tootekategooriad: 
                  
                              a)
                           
                           
                              töötlemata taimekasvatussaadused ning vegetatiivne paljundusmaterjal ja külviseeme;
                           
                        
                              b)
                           
                           
                              töödeldud põllumajandustooted, mis on ette nähtud toiduna kasutamiseks ja mis koosnevad põhiliselt ühest või mitmest taimsest koostisosast.
                           
                        2.   Päritolu: lõike 1 punkti a tooted ja lõike 1 punkti b toodete mahepõllunduslikud koostisosad on kasvatatud Jaapanis.
                  3.   Tootmisstandardid: Japanese Agricultural Standard for Organic Plants (MAFFi 27. oktoobri 2005. aasta teatis nr 1605), Japanese Agricultural Standard for Organic Processed Foods (MAFFi 27. oktoobri 2005. aasta teatis nr 1606).
                  4.   Pädevad asutused: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html ning Food and Agricultural Materials Inspection Center (FAMIC), www.famic.go.jp
                  5.   Kontrollorganid: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Sertifikaate väljastavad ametiasutused: vt punkt 5.
                  7.   Loetelus oleku tähtaeg: 30. juuni 2013.”.